Diari Oficial de la Generalitat Valenciana


Sumari del DOGV 7438, del 08-01-2015 (2014/11046)

RESOLUCIÓ de 22 de desembre de 2014, del director general de Centres i Personal Docent, per la qual es modifica la Resolució de 17 de setembre de 2010, de la Direcció General de Personal, per la qual es nomenen funcionaris en pràctiques del cos de mestres els aspirants seleccionats en el procediment selectiu convocat per Resolució de 27 d'abril de 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7438

Data del DOGV
:   08-01-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/11700


Data del document
:   22-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 22 de desembre de 2014, del director general de Centres i Personal Docent, per la qual es modifica la Resolució de 17 de setembre de 2010, de la Direcció General de Personal, per la qual es nomenen funcionaris en pràctiques del cos de mestres els aspirants seleccionats en el procediment selectiu convocat per Resolució de 27 d'abril de 2010. [2014/11595]  
Per Resolució de 27 d'abril de 2010, de la Conselleria d'Educació (DOCV 6257, de 30 d'abril), es van convocar procediments selectius per a l'ingrés, accessos i adquisició de noves especialitats a cossos docents, en els quals va participar María de los Ángeles de la Asunción Granells per l'especialitat de Primària del cos de mestres.  
Havent interposat la senyora de la Asunción Granells un recurs d'alçada contra les qualificacions assignades en la fase de concurs, i posteriorment, un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, este va dictar la sentència número 528/13, amb el següent tenor literal:  
«I. S'estima parcialment el recurs contenciós administratiu interposat per Ángeles de la Asunción Granells contra la Resolució de 28 de setembre de 2010, de la Direcció General de Personal de la Conselleria d'Educació, que desestima els seus recursos contra el resultat del procés selectiu convocat per Resolució de 27 d'abril de 2010 de la mencionada conselleria, els actes del qual s'anul·len per ser contraris a dret.  
  
II. Es reconeix com a situació jurídica individualitzada de l'actora, el seu dret a la retroacció de les actuacions amb l'abast que s'assenyala en el fonament jurídic tercer de la present resolució.»  
Desestimat per la sala contenciosa administrativa del Tribunal Suprem el recurs de cassació número 2758/2013, amb data 19 de setembre de 2014 va tindre entrada en esta conselleria l'escrit del Tribunal Superior de Justícia de la Comunitat Valenciana «perquè es porte a pur i degut efecte allò acordat», i per a això, per Resolució del director general de Centres i Personal Docent, de 20 d'octubre de 2014, es van retrotraure les actuacions del tribunal V10 de Primària, corresponent al procediment selectiu convocat per Resolució 27 d'abril de 2010, de la Conselleria d'Educació, al moment de la baremació provisional de mèrits, a l'efecte que es tornaren a valorar els mèrits corresponents a l'apartat 3.1 del barem de tots els aspirants que van actuar davant d'este, fins a la finalització del procés, d'acord amb el que preveuen les bases 8 i 9 de l'esmentada resolució de convocatòria.  
  
Finalitzades les actuacions de l'esmentat tribunal, amb data 12 de desembre de 2014, es va publicar el llistat d'aspirants seleccionats, en el qual figura com a aspirant seleccionada María de los Ángeles de la Asunción Granells, amb una puntuació global de 7,5440 punts, i en virtut d'això, resolc:  
  
Primer  
Modificar la Resolució de 17 de setembre de 2010, de la Direcció General de Personal (DOCV 6371, de 7 d'octubre), per la qual es nomenen funcionaris en pràctiques del cos de mestres els aspirants seleccionats en el dit procediment selectiu, en el sentit d'incloure-hi María de los Ángeles de la Asunción Granells.  
El mencionat nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà per mitjà de l'examen de la documentació que s'establix en la base 10 d'esta, la qual haurà de presentar en el termini d'un mes a comptar de l'endemà de la publicació d'esta resolució en el Diari Oficial de la Comunitat Valenciana.  
  
Segon  
Atés que la realització del període de pràctiques forma part del procés selectiu, als efectes de comprovar l'aptitud per a la docència dels aspirants seleccionats, i ja que María de los Ángeles de la Asunción Granells presta servicis com a funcionària interina durant este curs, pel mateix cos i especialitat, és procedent aplicar a estos el règim jurídic de funcionària en pràctiques, amb efectes econòmics i administratius des de la data de la presa de possessió, als efectes de poder ser valorada per la comissió avaluadora de pràctiques en els termes regulats en la Resolució de 13 d'octubre de 2010, de la Direcció de Personal, per la qual es regula la fase de pràctiques dels aspirants seleccionats en els procediments selectius per a ingrés en els cossos docents convocats per Resolució de 27 d'abril de 2010.  
  
  
Contra esta resolució es podrà interposar incident d'execució de sentència per les parts legitimades davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants, de la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de desembre de 2014.- El director general de Centres i Personal Docent: Santiago Martí Alepuz.